Katrine Lunde

Katrine Lunde (født 30. marts 1980 i Kristiansand) er en norsk håndboldspiller, som er målvogter for Vipers Kristiansand i Norge og Norges håndboldlandshold. Hun har tidligere spillet for Hånes IF (N), KIF (N), Våg Vipers (N),Aalborg DH, Viborg HK (2007-2010), Győr og Rostov-Don. På det norske landshold har hun spillet 305 kampe og scoret 3 mål (pr. 7. december 2020) og var bl.a. med til at vinde guld ved EM i Ungarn i 2004 og ved EM i Sverige 2006 samt to gange ved OL.

Katrine Lunde var med til OL 2008 i Beijing, hvor  vandt samtlige kampe i indledende pulje, og videre i turneringen var det kun , der gav holdet problemer i semifinalen, men med et sejrsmål scoret i sidste sekund til 29-28 sikrede dog finaledeltagelsen. I finalen var Norge ganske overlegne og vandt sikkert 24-17 over  og sikrede sig dermed Norges første OL-guld i kvindehåndbold.

Ved OL 2012 i London var hun igen med på det norske landshold. Her blev det kun til en fjerdeplads i indledende pulje, men dette var netop nok til at gå til knockout-runden. Efter sejre over  og Sydkorea var Norge igen i finalen, og her vandt holdet sin anden guldmedalje efter 26-23 over .

Hun var desuden med til OL 2016 i Rio de Janeiro, hvor Norge efter en andenplads i sin indledende pulje i semifinalen tabte til Rusland med 37-38 efter forlænget spilletid. I kampen om bronze vandt nordmændene klart over  og sikrede sig dermed bronze.

Hun skulle egentlig ikke have været til EM-slutrunden 2020 i Danmark, da hun var gravid, Imidlertid mistede hun sit ufødte barn, og da Silje Solberg blev testet positiv for COVID-19 og ikke kunne være med til slutrunden, kom Lunde alligevel til slutrunden og var dermed med til at vinde endnu et EM-guld til Norge.

Hendes tvillingesøster Kristine Lunde er også håndboldspiller, og de har en storesøster ved navn Gudrun. Katrine Lunde var tidligere gift med fodboldspilleren Tom Reidar Haraldsen, som spillede på det daværende SAS-liga hold i Viborg FF.

Meritter 
 1999 U-VM i Kina – 7. plads.
 2002 EM-sølv
 02/03 Bronze i Gildeserien med Våg Vipers
 2003 VM i Kroatien – 6. plads.
 2004 EM-Guld
 04/05 DM-sølv i Toms-ligaen
 04/05 Kåret til årets Aalborg DH spiller
 05/06 Kåret til årets norske spiller + keeper i sæsonen
 05/06 DM-bronze i Tomsligaen
 05/06 Kåret til årets Aalborg DH spiller
 05/06 Semifinalen i Champions League
 2006 EM-Guld
 06/07 Kåret til årets Aalborg DH spiller
 06/07 Kåret til årets sportsnavn i Nordjylland
 06/07 Bronze i Tomsligaen
 2007 VM-Sølv
 2007 Pokalvinder
 07/08 DM-guld
 2008 OL-guld i Beijing, OL`s bedste målmand
 2008 EM-Guld i Makedonien, EM`s bedste målmand
 2008 Pokal guld
 08/09 Champions League guld, DM guld
 2009 VM-Bronze
 09/10 Champions League guld, DM guld

Referencer

Eksterne henvisninger 

Tvillinger fra Norge
Personer fra Kristiansand
Håndboldspillere fra Norge
Håndboldspillere fra Aalborg DH
Håndboldspillere fra Viborg HK
Håndboldspillere fra Győri Audi ETO KC
Håndboldspillere fra Vipers Kristiansand
Olympiske håndboldspillere fra Norge
Olympiske mestre fra Norge
Olympiske bronzemedaljevindere fra Norge
Deltagere for Norge ved sommer-OL 2008
Deltagere for Norge ved sommer-OL 2012
Deltagere for Norge ved sommer-OL 2016
Håndboldspillere ved sommer-OL 2008
Håndboldspillere ved sommer-OL 2012
Håndboldspillere ved sommer-OL 2016
Håndboldspillere ved sommer-OL 2020
Medaljevindere ved sommer-OL 2008
Medaljevindere ved sommer-OL 2012
Medaljevindere ved sommer-OL 2016
Medaljevindere ved sommer-OL 2020